CELEX: 32020R1737
Language: fi
Date: 2020-07-14 00:00:00
Title: Komission delegoitu asetus (EU) 2020/1737, annettu 14 päivänä heinäkuuta 2020, Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon (ETA:n kannalta merkityksellinen teksti)

23.11.2020   
               
               
                  FI
               
               
                  Euroopan unionin virallinen lehti
               
               
                  L 392/1
               
            
         KOMISSION DELEGOITU ASETUS (EU) 2020/1737,
         annettu 14 päivänä heinäkuuta 2020,
         Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon huumausaineiden lähtöaineista 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 273/2004 (1) ja erityisesti sen 15 artiklan,
         ottaa huomioon unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annetun neuvoston asetuksen (EY) N:o 111/2005 (2) ja erityisesti sen 30 a artiklan,
         sekä katsoo seuraavaa:
         
                     (1)
                  
                  
                     Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä on molemmissa luettelo luokitelluista aineista, joihin sovelletaan erinäisiä näissä asetuksissa säädettyjä yhdenmukaistettuja valvonta- ja seurantatoimenpiteitä.
                  
               
                     (2)
                  
                  
                     Yhdistyneiden kansakuntien huumausainetoimikunnan, jäljempänä ’CND’, 62. istunnossaan 19 päivänä maaliskuuta 2019 tekemillä päätöksillä 62/10, 62/11 ja 62/12 lisättiin kolme ainetta eli metyyli-3-(1,3-bentsodioksooli-5-yyli)-2-metyylioksiraani-2-karboksylaatti, jäljempänä ’PMK-metyyliglysidaatti’, 3-(1,3-bentsodioksooli-5-yyli)-2-metyylioksiraani-2-karboksyylihappo, jäljempänä ’PMK-glysidihappo’ ja alfa-fenyyliasetoasetamidi, jäljempänä ’APAA’, huumausaineiden ja psykotrooppisten aineiden laittoman kaupan vastaisen 19 päivänä joulukuuta 1988 tehdyn Yhdistyneiden kansakuntien yleissopimuksen (3), jäljempänä ’vuonna 1988 tehty YK:n yleissopimus’, taulukkoon I. Lisäksi CND:n 4. maaliskuuta 2020 pidetyssä 63. istunnossa tehtiin päätös 63/1, jolla lisättiin vuonna 1988 tehdyn YK:n yleissopimuksen taulukkoon I myös aine metyylialfa-fenyyliasetoasetaatti, jäljempänä ’MAPA’.
                  
               
                     (3)
                  
                  
                     Yhtenä asetusten (EY) N:o 273/2004 ja (EY) N:o 111/2005 tarkoituksena on panna täytäntöön vuonna 1988 tehdyn YK:n yleissopimuksen 12 artikla unionissa. PMK-metyyliglysidaatti, PMK-glysidihappo, APAA ja MAPA olisi näin ollen lisättävä asetuksen (EY) N:o 273/2004 liitteeseen I ja asetuksen (EY) N:o 111/2005 liitteeseen.
                  
               
                     (4)
                  
                  
                     Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä luetellut luokitellut aineet on jaettu luokkiin, joihin sovelletaan eri toimenpiteitä, jotta saavutetaan oikeasuhteinen tasapaino kunkin aineen aiheuttaman uhkan ja lailliseen kauppaan kohdistuvan taakan välillä. Tiukimpia valvonta- ja seurantatoimenpiteitä sovelletaan luokan 1 aineisiin. Luokan 1 aineet on esimerkiksi varastoitava suojatuissa tiloissa, ja näitä aineita käsittelevät toimijat tarvitsevat luvan.
                  
               
                     (5)
                  
                  
                     PMK-metyyliglysidaatti ja PMK-glysidihappo ovat yleisemmin ’ekstaasina’ tunnetun 3,4-metyleenidioksimetamfetamiinin, jäljempänä ’MDMA’, välittömiä lähtöaineita. APAA ja MAPA ovat amfetamiinien välittömiä lähtöaineita. Toisin sanoen nämä aineet voidaan helposti muuntaa MDMA:ksi tai amfetamiineiksi.
                  
               
                     (6)
                  
                  
                     MDMA:n ja amfetamiinien väärinkäyttö aiheuttaa vakavia sosiaalisia ja kansanterveysongelmia joillakin EU:n alueilla. Lisäksi järjestäytyneet rikollisryhmät tuottavat valtavia määriä MDMA:ta ja amfetamiineja. Suuria määriä MDMA:ta ja amfetamiineja myös viedään kolmansiin maihin.
                  
               
                     (7)
                  
                  
                     PMK-metyyliglysidaatilla, PMK-glysidihapolla, APAA:lla ja MAPA:lla ei ole tunnettuja laillisia valmistus-, kauppa- eikä käyttötarkoituksia unionissa. Näiden aineiden lisääminen asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1 ei näin ollen aiheuttaisi ylimääräistä hallinnollista rasitetta talouden toimijoille eikä toimivaltaisille viranomaisille unionissa.
                  
               
                     (8)
                  
                  
                     Koska PMK-metyyliglysidaatti, PMK-glysidihappo, APAA ja MAPA aiheuttavat sosiaalisen ja kansanterveydellisen uhan unionissa eikä niiden luokitteleminen vaikuta niiden lailliseen kauppaan, valmistukseen eikä käyttöön unionissa, nämä aineet olisi lisättävä asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1.
                  
               
                     (9)
                  
                  
                     Metyyli-2-metyyli-3-fenyylioksiraani-2-karboksylaatti, jäljempänä ’BMK-metyyliglysidaatti’, ja 2-metyyli-3-fenyylioksiraani-2-karnoksyylihappo, jäljempänä ’BMK-glysidihappo’, ovat myös amfetamiinien välittömiä lähtöaineita, ja niitä käytetään usein amfetamiinien laittomaan valmistukseen. Nämä aineet olisi näin ollen lisättävä asetuksen (EY) N:o 273/2004 liitteeseen I ja asetuksen (EY) N:o 111/2005 liitteeseen.
                  
               
                     (10)
                  
                  
                     MMK-metyyliglysidaatilla ja BMK-glysidihapolla ei ole merkittäviä laillisia valmistus-, kauppa- eikä käyttötarkoituksia unionissa. Näiden aineiden lisääminen asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1 ei näin ollen aiheuttaisi merkittävää ylimääräistä hallinnollista rasitetta talouden toimijoille eikä toimivaltaisille viranomaisille unionissa.
                  
               
                     (11)
                  
                  
                     Koska BMK-metyyliglysidaatti ja BMK-glysidihappo aiheuttavat sosiaalisen ja kansanterveydellisen uhan unionissa ja niiden luokittelemisesta aiheutuisi niiden lailliseen kauppaan, valmistukseen ja käyttöön vain vähäisiä vaikutuksia unionissa, ne olisi lisättävä asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1.
                  
               
                     (12)
                  
                  
                     Punaista fosforia kulkeutuu usein unionin sisäkaupasta laittomaan metamfetamiinin valmistukseen. Sitä käytetään katalysaattorina edistämään jo ennestään asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luokkaan 1 luokiteltujen efedriinin tai pseudoefedriinin muuntumista metamfetamiiniksi. Tästä syystä punainen fosfori olisi lisättävä asetuksen (EY) N:o 273/2004 liitteeseen I.
                  
               
                     (13)
                  
                  
                     Metamfetamiini on hyvin voimakkaasti riippuvuutta aiheuttava huumausaine, joka aiheuttaa vakavia sosiaalisia ja kansanterveydellisiä ongelmia joillakin unionin alueilla.
                  
               
                     (14)
                  
                  
                     Punaisella fosforilla on kuitenkin merkittäviä laillisia käyttötarkoituksia, esimerkiksi muovin palonestoaineiden valmistuksessa, pyrotekniikassa, tulitikkujen raapaisupinnoissa ja hätäraketeissa.
                  
               
                     (15)
                  
                  
                     Oikeasuhteisen tasapainon luomiseksi punaisen fosforin unionissa aiheuttaman sosiaalisen ja kansanterveydellisen uhan ja kyseisen aineen lailliseen kauppaan sisämarkkinoilla aiheutuvan rasitteen välille punainen fosfori olisi sisällytettävä asetuksen (EY) N:o 273/2004 liitteessä I olevaan luokkaan 2A.
                  
               
                     (16)
                  
                  
                     Vaikka tällä hetkellä ei tiedetä, kulkeutuuko punaista fosforia unionin ja kolmansien maiden välisestä kaupasta laittomiin käyttötarkoituksiin, on erittäin todennäköistä, että kun kyseisen aineen kauppaa sisämarkkinoilla aletaan valvoa asetuksen (EY) N:o 273/2004 mukaisesti, laittomat huumausaineiden valmistajat yrittävät hankkia sitä unionin ja kolmansien maiden välisen kaupan kautta. Tästä syystä on suuri riski, että punaista fosforia kulkeutuu unionin ja kolmansien maiden välisestä kaupasta vääriin käyttötarkoituksiin, mistä syystä se olisi lisättävä myös asetuksen (EY) N:o 111/2005 liitteessä olevaan luokkaan 2. Näin varmistetaan myös, että asetuksiin (EY) N:o 273/2004 ja (EY) N:o 111/2005 sisällytettyjen aineiden välinen rinnakkaisuus säilyy, mikä yksinkertaistaa näiden asetusten täytäntöönpanoa toimijoiden ja toimivaltaisten viranomaisten kannalta.
                  
               
                     (17)
                  
                  
                     Asetuksen (EY) N:o 273/2004 liitteessä II vahvistetaan määrälliset kynnysarvot tiettyjä aineita koskeville yhden vuoden aikana tehdyille liiketoimille. Kyseisen liitteen tarkoituksena on välttää tarpeettomasti haittaamasta näiden aineiden laillista kauppaa tapauksissa, joissa aineiden laittomiin tarkoituksiin kulkeutumisen riskiä voidaan vähentää tai se voidaan kokonaan poistaa rajaamalla kaupan rajoitukset tietyn kynnysarvon ylittäviin määriin. Käytettävissä olevan näytön ja jäsenvaltioiden toimivaltaisten viranomaisten kuulemisten perusteella punaiselle fosforille olisi asetettava kyseiseksi kynnysarvoksi 0,1 kg.
                  
               
                     (18)
                  
                  
                     Luokiteltujen aineiden virheettömän luokittelun varmistamiseksi on myös aiheellista saattaa asetuksissa (EY) N:o 273/2004 ja (EY) N:o 111/2005 ajan tasalle yhdistetyn nimikkeistön koodit, jäljempänä ’CN-koodit’, komission täytäntöönpanoasetuksella (EU) 2019/1776 (4) hyväksytyn, 1 päivästä tammikuuta 2020 sovelletun yhdistetyn nimikkeistön uusimman toisinnon pohjalta.
                  
               
                     (19)
                  
                  
                     Koska jäsenvaltioiden toimivaltaiset viranomaiset kutsuvat ainetta alfa-fenyyliasetoasetonitriili yleisesti nimellä ’APAAN’, mainittu lyhenne olisi lisättävä asetuksen (EY) N:o 273/2004 liitteeseen I ja asetuksen (EY) N:o 111/2005 liitteeseen.
                  
               
                     (20)
                  
                  
                     Sen vuoksi olisi muutettava asetuksia (EY) N:o 273/2004 ja (EY) N:o 111/2005.
                  
               
                     (21)
                  
                  
                     Koska punaista fosforia valmistetaan, sillä käydään kauppaa ja sitä käytetään unionissa paljon täysin laillisesti, talouden toimijoille ja toimivaltaisille viranomaisille olisi annettava riittävästi aikaa mukautua kyseistä ainetta koskeviin tällä asetuksella vahvistettaviin uusiin rajoituksiin.
                  
               
                     (22)
                  
                  
                     Asetuksilla (EY) N:o 273/2004 ja (EY) N:o 111/2005 pannaan yhdessä täytäntöön joitakin vuonna 1988 tehdyn YK:n yleissopimuksen määräyksiä. Kun otetaan huomioon näiden kahden asetuksen välinen tiivis aineellinen yhteys, on perusteltua hyväksyä muutokset yhdellä delegoidulla säädöksellä,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 273/2004 muuttaminen
            Muutetaan asetuksen (EU) N:o 273/2004 liitteet I ja II tämän asetuksen liitteen I mukaisesti.
         
         
            2 artikla
            Asetuksen (EY) N:o 111/2005 muuttaminen
            Muutetaan asetuksen (EY) N:o 111/2005 liite tämän asetuksen liitteen II mukaisesti.
         
         
            3 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Liitteessä I olevaa 1 kohdan b alakohtaa ja 2 kohtaa sekä liitteessä II olevaa 2 kohdan b alakohtaa sovelletaan 13 päivästä tammikuuta 2021 alkaen.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 47, 18.2.2004, s. 1.
         
            (2)  EUVL L 22, 26.1.2005, s. 1.
         
            (3)  EYVL L 326, 24.11.1990, s. 57.
         
            (4)  Komission täytäntöönpanoasetus (EU) 2019/1776, annettu 9 päivänä lokakuuta 2019, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 280, 31.10.2019, s. 1).
      
      
         
            LIITE I
            Muutetaan asetuksen (EY) N:o 273/2004 liitteet I ja II seuraavasti:
            
                        1)
                     
                     
                        muutetaan liite I seuraavasti:
                        
                                    a)
                                 
                                 
                                    muutetaan taulukko ”LUOKKA 1” seuraavasti:
                                    
                                                i)
                                             
                                             
                                                korvataan alfa-fenyyliasetoasetonitriiliä koskeva kohta seuraavasti:
                                                
                                                            
                                                               Aine
                                                            
                                                         
                                                         
                                                            
                                                               CN-nimike (jos eri)
                                                            
                                                         
                                                         
                                                            
                                                               CN-koodi
                                                            
                                                         
                                                         
                                                            
                                                               CAS-numero
                                                            
                                                         
                                                      
                                                            ”Alfa-fenyyliasetoasetonitriili (APAAN)
                                                         
                                                         
                                                             
                                                         
                                                         
                                                            2926 40 00 
                                                         
                                                         
                                                            4468-48-8”
                                                         
                                                      
                                          
                                                ii)
                                             
                                             
                                                korvataan (1R,2S)-(-)-klooriefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                             
                                          
                                                iii)
                                             
                                             
                                                korvataan (1S,2R)-(+)-klooriefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                             
                                          
                                                iv)
                                             
                                             
                                                korvataan (1S,2S)-(+)-klooripseudoefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                             
                                          
                                                v)
                                             
                                             
                                                korvataan (1R,2R)-(-)-klooripseudoefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                             
                                          
                                                vi)
                                             
                                             
                                                lisätään CN-koodien mukaisesti asianmukaiseen paikkaan seuraavat kohdat:
                                                
                                                            
                                                               Aine
                                                            
                                                         
                                                         
                                                            
                                                               CN-nimike (jos eri)
                                                            
                                                         
                                                         
                                                            
                                                               CN-koodi
                                                            
                                                         
                                                         
                                                            
                                                               CAS-numero
                                                            
                                                         
                                                      
                                                            ”Metyyli-3-(1,3-bentsodioksooli-5-yyli)-2-metyylioksiraani-2-karboksylaatti (PMK-metyyliglysidaatti)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            13605-48-6
                                                         
                                                      
                                                            3-(1,3-bentsodioksooli-5-yyli)-2-metyylioksiraani-2-karboksyylihappo (PMK-glysidihappo)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            2167189-50-4
                                                         
                                                      
                                                            
                                                               Alfa-fenyyliasetoasetamidi (APAA)
                                                         
                                                         
                                                             
                                                         
                                                         
                                                            2924 29 70 
                                                         
                                                         
                                                            4433-77-6
                                                         
                                                      
                                                            Metyyli-2-metyyli-3-fenyylioksiraani-2-karboksylaatti
                                                            (BMK-metyyliglysidaatti)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            80532-66-7
                                                         
                                                      
                                                            2-metyyli-3-fenyylioksiraani-2-karboksyylihappo
                                                            (BMK-glysidihappo)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            25547-51-7
                                                         
                                                      
                                                            Metyyli-alfa-fenyyliasetoasetaatti (MAPA)
                                                         
                                                         
                                                             
                                                         
                                                         
                                                            2918 30 00 
                                                         
                                                         
                                                            16648-44-5”;
                                                         
                                                      
                                          
                              
                                    b)
                                 
                                 
                                    lisätään taulukkoon ”ALALUOKKA 2A” CN-koodien mukaisesti asianmukaiseen paikkaan seuraavat kohdat:
                                    
                                                
                                                   Aine
                                                
                                             
                                             
                                                
                                                   CN-nimike (jos eri)
                                                
                                             
                                             
                                                
                                                   CN-koodi
                                                
                                             
                                             
                                                
                                                   CAS-numero
                                                
                                             
                                          
                                                ”Fosfori, punainen
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0”;
                                             
                                          
                              
                                    c)
                                 
                                 
                                    korvataan taulukossa ”ALALUOKKA 2B” antraniilihappoa koskevassa kohdassa CN-koodi ”2922 43 00” CN-koodilla ”ex 2939 43 00”;
                                 
                              
                                    d)
                                 
                                 
                                    korvataan taulukossa ”ALALUOKKA 3” rikkihappoa koskevassa kohdassa CN-koodi ”2807 00 10” CN-koodilla ”2807 00 00”;
                                 
                              
                  
                        2)
                     
                     
                        lisätään liitteessä II olevaan taulukkoon seuraava kohta:
                        
                                    
                                       Aine
                                    
                                 
                                 
                                    
                                       Kynnysarvo
                                    
                                 
                              
                                    ”Fosfori, punainen
                                 
                                 
                                    0,1 kg”.
                                 
                              
                  
      
      
         
            LIITE II
            Muutetaan asetuksen (EY) N:o 111/2005 liite seuraavasti:
            
                        1)
                     
                     
                        muutetaan taulukko ”LUOKKA 1” seuraavasti:
                        
                                    a)
                                 
                                 
                                    korvataan alfa-fenyyliasetoasetonitriiliä koskeva kohta seuraavasti:
                                    
                                                
                                                   Aine
                                                
                                             
                                             
                                                
                                                   CN-nimike (jos eri)
                                                
                                             
                                             
                                                
                                                   CN-koodi
                                                
                                             
                                             
                                                
                                                   CAS-numero
                                                
                                             
                                          
                                                ”Alfa-fenyyliasetoasetonitriili (APAAN)
                                             
                                             
                                                 
                                             
                                             
                                                2926 40 00 
                                             
                                             
                                                4468-48-8”
                                             
                                          
                              
                                    b)
                                 
                                 
                                    korvataan (1R,2S)-(-)-klooriefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                 
                              
                                    c)
                                 
                                 
                                    korvataan (1S,2R)-(+)-klooriefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                 
                              
                                    d)
                                 
                                 
                                    korvataan (1S,2S)-(+)-klooripseudoefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                 
                              
                                    e)
                                 
                                 
                                    korvataan (1R,2R)-(-)-klooripseudoefedriiniä koskevassa kohdassa CN-koodi ”2939 99 00” CN-koodilla ”2939 79 90”;
                                 
                              
                                    f)
                                 
                                 
                                    lisätään CN-koodien mukaisesti asianmukaiseen paikkaan seuraavat kohdat:
                                    
                                                
                                                   Aine
                                                
                                             
                                             
                                                
                                                   CN-nimike (jos eri)
                                                
                                             
                                             
                                                
                                                   CN-koodi
                                                
                                             
                                             
                                                
                                                   CAS-numero
                                                
                                             
                                          
                                                ”Metyyli-3-(1,3-bentsodioksooli-5-yyli)-2-metyylioksiraani-2-karboksylaatti (PMK-metyyliglysidaatti)
                                             
                                             
                                                 
                                             
                                             
                                                2932 99 00 
                                             
                                             
                                                13605-48-6
                                             
                                          
                                                3-(1,3-bentsodioksooli-5-yyli)-2-metyylioksiraani-2-karboksyylihappo (PMK-glysidihappo)
                                             
                                             
                                                 
                                             
                                             
                                                2932 99 00 
                                             
                                             
                                                2167189-50-4
                                             
                                          
                                                
                                                   Alfa-fenyyliasetoasetamidi (APAA)
                                             
                                             
                                                 
                                             
                                             
                                                2924 29 70 
                                             
                                             
                                                4433-77-6
                                             
                                          
                                                Metyyli-2-metyyli-3-fenyylioksiraani-2-karboksylaatti
                                                (BMK-metyyliglysidaatti)
                                             
                                             
                                                 
                                             
                                             
                                                2918 99 90 
                                             
                                             
                                                80532-66-7
                                             
                                          
                                                2-metyyli-3-fenyylioksiraani-2-karboksyylihappo
                                                (BMK-glysidihappo)
                                             
                                             
                                                 
                                             
                                             
                                                2918 99 90 
                                             
                                             
                                                25547-51-7
                                             
                                          
                                                Metyyli-alfa-fenyyliasetoasetaatti (MAPA)
                                             
                                             
                                                 
                                             
                                             
                                                2918 30 00 
                                             
                                             
                                                16648-44-5”;
                                             
                                          
                              
                  
                        2)
                     
                     
                        muutetaan taulukko ”Luokka 2” seuraavasti:
                        
                                    a)
                                 
                                 
                                    korvataan antraniilihappoa koskevassa kohdassa CN-koodi ”2922 43 00” CN-koodilla ”ex 2939 43 00”;
                                 
                              
                                    b)
                                 
                                 
                                    lisätään CN-koodien mukaisesti asianmukaiseen paikkaan seuraava kohta:
                                    
                                                
                                                   Aine
                                                
                                             
                                             
                                                
                                                   CN-nimike (jos eri)
                                                
                                             
                                             
                                                
                                                   CN-koodi
                                                
                                             
                                             
                                                
                                                   CAS-numero
                                                
                                             
                                          
                                                ”Fosfori, punainen
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0”;
                                             
                                          
                              
                  
                        (3)
                     
                     
                        korvataan taulukossa ”Luokka 3” rikkihappoa koskevassa kohdassa CN-koodi ”2807 00 10” CN-koodilla ”2807 00 00”;
                     
                  
                        (4)
                     
                     
                        muutetaan taulukko ”Luokka 4” seuraavasti:
                        
                                    a)
                                 
                                 
                                    korvataan efedriiniä tai sen suoloja sisältäviä lääkkeitä ja eläinlääkkeitä koskevassa kohdassa CN-koodi ”3003 40 20” CN-koodilla ”3003 41 00” ja CN-koodi ”3004 40 20 ” CN-koodilla ”3004 41 00”;
                                 
                              
                                    b)
                                 
                                 
                                    Korvataan pseudoefedriiniä tai sen suoloja sisältäviä lääkkeitä ja eläinlääkkeitä koskevassa kohdassa CN-koodi ”3003 40 30” CN-koodilla ”3003 42 00” ja CN-koodi ”3004 40 30” CN-koodilla ”3004 42 00”.